Sabinet | 'n Evaluering van die welstand onder werknemers van 'n mediesefondsmaatskappy in Suid-Afrika : oorspronklike navorsing
n Suid-Afrikaanse Tydskrif vir Natuurwetenskap en Tegnologie - 'n Evaluering van die welstand onder werknemers van 'n mediesefondsmaatskappy in Suid-Afrika : oorspronklike navorsing
Author Lee-Anne Naicker1 , Evangeline Nortje2 , Michael Kleynhans3 , Andre Stander4 , Yvette Hlophe5 , Ronel Ferreira6 , Albert Van Schoor7 , Rina Buys8 , Sajee Alummoottil9 , Joji Theron10 , Annie Joubert11 and Peet Du Toit12
Affiliations : 1 University of Pretoria, 2 University of Pretoria, 3 University of Pretoria, 4 University of Pretoria, 5 University of Pretoria, 6 University of Pretoria, 7 University of Pretoria, 8 University of Pretoria, 9 University of Pretoria, 10 University of Pretoria, 11 University of Pretoria and 12 University of Pretoria
Huidige navorsing op die gebied van welstand in die werkplek is gefragmenteer en vereis 'n holistiese, geïntegreerde en stelselmatige begrip van werknemerwelstand sodat gesondheid en welstandsorg doeltreffend bestuur kan word. Die toenemende las van nie-oordraagbare toestande in Suid-Afrika beklemtoon die noodsaaklikheid van voorkomingstrategieë soos welstandprogramme. Die werkomgewing bied 'n ideale plek, aangesien 'n groot deel van die bevolking geteiken word, insluitende diegene wie se lewenstyl verbeter moet word. Hierdie studie is dus daarop gemik om verskeie gesondheid- en welstandkomponente onder werknemers van 'n mediesefondsmaatskappy te evalueer in 'n poging om risikogebiede te identifiseer wat verdere ingryping vereis. Die deelnemers het bestaan uit 140 werknemers van 'n mediesefondsmaatskappy wat ten minste 40 h per week werk. Hulle is onderwerp aan 'n welstandassesseringsbattery bestaande uit antropometrieke, gesondheidverwante en fisieke kapasiteitmetings. Die resultate toon dat ingryping nodig is betreffende alkohol- en dwelmgebruik, dieetgewoontes, hartgesondheid, liggaamsamestelling, spieruithouvermoï, kardiorespiratoriese uithouvermoï en individuele persepsies van die maatskappy. Dié studie het resultate opgelewer wat die bevindings van baie vorige navorsing op hierdie gebied staaf. Die trefwydte van welstandprogramme op die Suid-Afrikaanse bevolking is egter beperk. Die sukses van welstandprogramme wat fisieke aktiwiteit beklemtoon, is goed gedokumenteer in hoë-inkomstelande, met bewys van die ekonomiese voordele en opbrengs op belegging. Gevolglik word daar aangevoer dat die toepassing van welstandprogramme 'n positiewe uitwerking op die Suid-Afrikaanse werkmag sal hê.
Persistent Link : https://hdl.handle.net/10520/EJC168461
DOI : 10.4102/satnt.v34i1.1213